title: Sant Miquel
text: Sant Miquel (en occitán Sant Miquel, en francés Saint Michel) ye un barrio y aria residencial situato en a comuna tradicional de Montcarles en o prencipau de Mónegue.
  
  Demographics
  Iste barrio ye o tercero de Mónegue en termins de población, estando o quatreno mas chicot en termins de superficie.
  
  Sant Miquel tien una población de 3.907 y una superficie de 0,14 km².
  
  Mónegue tien un total de diez escuelas publicas, quatre escuelas privatas, y una universidat. Dos escuelas publicas y dos escuelas privatas se troban situatas en iste barrio .
  
  Localización
  Sant Miquel se troba situato en a parti norte central d'o país, chusto a o norte de Montcarles. Sant Miquel se considera por un regular parti de Montcarles encara que administrativament ye independient. Muga con a comuna francesa de Bèusoleu, asinas como con os barrios monegascos de Montcarles, La Condamina y Moneghetti.
  
  Turismo
  Sant Miquel ye mas que mas un aria residencial, encara que bi ha 20 chicotz hotels, que aduyan a creyar plazas hoteleras ta a gran requesta turistica d'o prencipau.
  
  Caracteristicas
  A tamas d'estar una zona prencipalment residencial, bi ha a-saber-las botigas y restaurants.
  
  Debito a la localización de Sant Miquel, mas luent d'o centro d'a ciudat, os pres d'os inmuebles son por un regular mas baixos. Os pres son entre un 10% y un 15% mas baixos que en os barrios de Montcarles u La Condamina.
  
  En Sant Miquel tamién bi ha una ampla variedat de concesionarios d'automobils de marcas como Honda, BMW u Tesla.
  
  Bi ha una carrera adedicata a o escritor y soldato monegasco Théophile Bellando de Castro situata en a parti mas septentrional d'o barrio de Sant Miquel.
  
  Referencias
  
  Barrios de Mónegue